b'\n_START_ARTICLE_\nTaro Aso\n_START_SECTION_\nPartileder og premierminister\n_START_PARAGRAPH_\nDen 22. september 2008 valgte LPD Taro Aso som partiets fremtidige leder og efterf\xc3\xb8lger for Yasuo Fukuda . Valget til partileder gjorde det derefter til en formssag for den da 67-\xc3\xa5rige Aso at blive valgt til premierminister i Japan som efterf\xc3\xb8lger for Yasuo Fukuda. Afg\xc3\xb8relsen blev truffet under en afstemning i Repr\xc3\xa6sentanternes Hus, (hvor LDP havde flertal) den 24. september 2008, hvor Aso blev valgt med overv\xc3\xa6ldende flertal over oppositionens kandidat Ichiro Ozawa . Regeringspartiet LDP har imidlertid mistet sit flertal i Japans Overhus, og umiddelbart efter afstemningen i Underhuset stemte Overhuset, og her vandt oppositionslederen Ichiro Ozawa. I tilf\xc3\xa6lde af uoverensstemmelser mellem Underhus og Overhus er det imidlertid Underhusets afg\xc3\xb8relse, der er g\xc3\xa6ldende, og afg\xc3\xb8relsen havde s\xc3\xa5ledes ingen umiddelbar konsekvens for Asos udpegning til premierminister, men det illustrerer nogle af de uoverensstemmelser, som Taro Aso kom til at st\xc3\xa5 over for som Japans tredje premierminister p\xc3\xa5 blot lidt over et \xc3\xa5r._NEWLINE_Og problemer blev der, ikke mindst for LDP, der \xc3\xa5ret efter tabte en r\xc3\xa6kke lokalvalg og i sidste ende ogs\xc3\xa5 underhusvalget 30. august 2009. Det markante nederlag her medf\xc3\xb8rte, at Taro Aso forlod posten som premierminister 16. september 2009, mindre end et \xc3\xa5r efter sin tiltr\xc3\xa6den, til fordel for Yukio Hatoyama.'